На основу члана 22, члана 38. став 4. и члана 61. и 63. Пословника Градског већа града Врања („Службени гласник града Врања“, број 20/2016), Градско веће града Врања, на ванредној седници одржаној дана 18.05.2018.године, донело је

**Р Е Ш Е Њ Е**

**О ОБРАЗОВАЊУ ОРГАНИЗАЦИОНОГ ОДБОРА ЗА ОБЕЛЕЖАВАЊЕ ГРАДСКЕ СЛАВЕ ГРАДА ВРАЊА „СВЕТА ТРОЈИЦА“**

**Члан 1.**

Образује се Организациони одбор за реализацију Програма прославе обележавања Градске славе града Врања, у саставу:

председник,

**др Слободан Миленковић**, градоначелник Врања.

заменик председника,

**др Дејан Тричковић**, председник Скупштине града,

секретар,

**Вида Стојановић,** самостални саветник за културу и информисање,

чланови,

1. **Зорица Јовић**, члан Градског већа,
2. **Душан Аритоновић**, начелник Градске управе,
3. **Ненад Антић,** заменик градоначелника,
4. **Ненад Ђорђевић,** члан Градског већа,
5. **Ненад Величковић,** помоћник градоначелника,
6. **Небојша Зупанчић,** члан Градског већа,
7. **Дејан Ивановић**, члан Градског већа,
8. **Игор Живковић**, начелник Полицијске управе Врање,
9. **представник** Одељења саобраћајне полиције града Врања,
10. **пуковник Слободан Стопа**, командант 4.бригаде Копнене Војске,
11. **Љубиша Гачић,**представник Епархије Врањске**,**
12. **Небојша Цветковић,** председник Спортског савеза града Врања,
13. **Стефан Филиповић,** представник Канцеларије за младе,
14. **Владица Ранђеловић,** самостални саветник,
15. **Сања Златковић,** шеф Кабинета градоначелника и
16. **Зоран Спасић,** Одељење за послове органа Града.

**Члан 2.**

Задатак Организационог одбора је да предузме све потребне мере и активности ради реализације Програма прославе обележавања Градске славе града Врања.

**Члан 3.**

Мандат Организационог одбора траје до завршетка прославе Програма прославе обележавања Градске славе града Врања.

**Члан 4.**

Решење ступа на снагу даном доношења.

Решење објавити у „Службеном гласнику града Врања“.

**ГРАДСКО ВЕЋЕ ГРАДА ВРАЊА,**

**дана:18.05.2018.године, број: 06-114-1/2018-04.**

**ПРЕДСЕДНИК**

**ГРАДСКОГ ВЕЋА,**

**др Слбодан Миленковић,с.р.**

**Тачност преписа оверава: СЕКРЕТАР**

**ГРАДСКОГ ВЕЋА,**

**Јелена Пејковић**

На основу члана 38 Закона о удружењима („Сл.гласник РС“,бр.51/09, 99/2011-други закон) и члана 10. став 4. Правилника о начину, поступку и критеријумима за доделу средстава црквама и верским заједницама из буџета града Врања (Службени гласник града Врања број 28/2017), члана 38 став 4 и 61 Пословника Градског већа (Службени гласник града Врања брј 20/16), а по расписаном Јавном конкурсу за финансирање/суфинансирање пројеката цркава и верских заједница из буџета града Врања у 2018. години, у складу са листом вредновања и рангирања пристиглих пројеката, број 40-430/2018-04, Градско веће града Врања на седници одржаној дана 18.05.2018. године, донело је:

**Одлуку**

**о додели средстава из буџета града Врања**

**цркавама и верским заједницама за реализацију одобрених пројеката**

**Члан 1 .**

Овом Одлуком утврђује се расподела средстава опредељених у члану 11. Раздео 4, програмска активност 1201002 – дотације невладиним организацијама, конто 481, позиција 74. Одлуке о буџету града Врања за 2018.годину („Службени лист града Врања“, број 31/2017), по расписаном Јавном конкурсу за финансирање/суфинансирање пројеката цркава и верских заједница из буџета града Врања у 2018. години, у укупном износу од 4.000.000,00 динара.

У складу са претходним ставом, додељују се средства подносиоцима пројекта, и то:

|  |  |  |  |
| --- | --- | --- | --- |
| **Ред. број** | **Назив цркве и верске заједнице** | **Назив пројекта** | **Износ одобрених средстава** |
| 1 | **Православна Епархија Врањска**-Храм Васкрсења Христовог | Наставак изградње храма Васкрсења Христовог на Бунушевачком гробљу | 1.500.000,00 |
| 2 | Православна Епархија Врањска - **Манстир Свети Никола,** Зеленгорска бб | Партерно уређење дела порте у комплексу Манастира Св.Николе | 750.000,00 |
| 3 | Православна Епархија Врањска - **Манастир Свети Стефан**, Горње Жапско | Израда биолошке септичке јаме у Манастиру Светог Стефана | 700.000,00 |
| 4 | Православна Епархија Врањска - **Црквена општина Врање** | Очување верско-културне баштине града Врања | 550.000,00 |
| 5 | Православна Епархија Врањска - **Црквена Општина Собина**, Хаџи Томина 45 | Изградња оградног зида | 500.000,00 |
|  | Укупно: |  | 4.000.000,00 |

**Члан 2.**

Након коначности ове Одлуке, са изабраним корисницимна средстава, закључују се уговори о суфинансирању програма односно пројеката.

Уговор у име Града потписује градоначелник.

**Члан 3.**

Црква, односно верска заједница којој су пренета средства дужна је да наменски користи средства добијена из буџета Града.

Ненаменско трошење средстава има за последицу повраћај средстава и неодобравање средстава у наредној години.

**Члан 4.**

Корисници средстава дужни су да у року од 15 дана по завршетку пројекта за који су им додељена буџетска средстава, а најкасније до краја текуће године, поднесу извештај о реализацији пројекта и доставе доказе о наменском коришћењу финансијских средстава Комисији за доделу средстава црквама и верским заједницама .

**Члан 5.**

Одлука ступа на снагу даном доношења.

Одлуку објавити у „Службеном гласнику града Врања“.

**Образложење**

Сходно одредбма Закона о удружењима („Сл.гласник РС“,бр.51/09, 99/2011-други закон), Закона о црквама и верским заједницама („Сл.гласник РС“,бр.36/2006) и Правилника о начину, поступку и критеријумима за доделу средстава црквама и верским заједницама из буџета града Врања (Службени гласник града Врања број 28/2017), Градско веће града Врања расписало је Јавни конкурс за финансирање/суфинансирање пројеката цркава и верских заједница из буџета града Врања у 2018. години. Конкурс је објављен на званичном сајту града Врања и дневном листу „Српски телеграф“.

Решењем Градског већа бр.06-86-5/2018-04 формирана је, Комисије за доделу средстава црквама и верским заједницама.

У складу са одредбама члана 10. став 1. Правилника о начину, поступку и критеријумима за доделу средстава црквама и верским заједницама из буџета града Врања (Службени гласник града Врања број 28/2017), Комисија је детаљно прегледала пристигле пројекта и констатовала следеће:

1. **Манастир Светог Стефана, Горње Жапско**, са пројектом, „Изградња биолошке септичке јаме у манастиру Светог Стефана“.Ради се о радовима на решавању проблема канализационе мреже, будући да у постојећој јами не постоји никакав третман употребљивих вода, а изградњом нове, савремене септичке јаме заштитила би се, не само изворишта питке воде, већ и еколошки очувала околина. Манастир Св.Стефан окупља велики број верника, а и туриста те је неопходно извести наведене радове.
2. **Храм Успења Пресвете Богородице, Собина**, „Изградња оградног зида“.Комисија је утврдила да се ради о радовима који имају за циљ заштиту комплекса цркве од несавесног понашања појединаца, која је категорисана као споменик културе од изузетне важности, а и окупља велики број верника. Реализацијом пројекта се завршавају радови на обнови цркве који су започети 2006.године.
3. **Храм Васкрсења Христовог, Бунушевачка** бб, „Наставак изградње храма Васкрсења Христовог на Бунушевачком гробљу“.Комисија је утврдила да се ради о радовима на изградњи православног обејкта који недостаје верницима у делу града Врања у којем гравитира око 30% становништва.
4. **Црквена општина Врање, Православна Епархија врањска**, Ивана Милутиновића 26, „Очување верско-културне баштине града Врања“.Комисија је утврдила да пројекат има за циљ очување верског, културног и историјског идентитета српског народа и православља у мултиетничком и мултикултурном подручју, као и промоција Предобног Јустина врањског.
5. **Манстир Свети Никола, Зеленгорска** бб, „Партерно уређење дела порте у комплексу Манастира Светог Николе“. Комисија је имала у виду чињеницу да се ради о радовима на реконструкцији манастирске порте и гостопримнице која прима велики број верника, а и туриста.

Комисија је сачинила листу вредновања и рангирања пристиглих пројеката број 40-430/2018-04, иста је била објављена на званичном сајту града Врања, те како није било приговора, Градско веће је на основу утврђене ранг листе донело Одлуку о избору програма и пројеката цркава и верских заједница, која се финансирају из буџета Града Врања у 2018. години

**ГРАДСКО ВЕЋЕ ГРАДА ВРАЊА**

**Број: 06-114/2/2018-04 , дана: 18.05.2018. године**

**ПРЕДСЕДНИК**

**ГРАДСКОГ ВЕЋА**

**др Слободан Миленковић,с.р.**

**Тачност преписа оверава: СЕКРЕТАР**

**ГРАДСКОГ ВЕЋА,**

**Јелена Пејковић**

Р**епублика Србија**

**ГРАД ВРАЊЕ**

**ГРАДСКО ВЕЋЕ**

**Број: 06-114/2018-04**

**Дана: 18.05.2018. године**

**В р а њ е**

**ул. Краља Милана број 1**

На основу члана 38. став 4. и члана 61. Пословника Градског већа града Врања („Сл. гласник града Врања, број: 20/2016), Градско веће града Врања на ванредној седници одржаној 18.05.2018. године, разматрало је Предлог Одељења за урбанизам, имовинско-правне послове и комунално стамбене делатности број 434-233/2018-08 за коришћење јавне површине за постављање привремених објекта у промотивне сврхе и донело следећи

***З А К Љ У Ч А К***

Усваја се предлог Одељења за урбанизам, имовинско-правне послове и комунално стамбене делатности број 434-233/2018-08 и дозвољава се Јавној установи Народни универзитет у Врању постављање привремених објеката у промотивне сврхе, на потезу од зграде „Циврић“ до зграде Градске урпаве, у улици Краља Стефана Првовенчаног, преко пута Трговинске радње „Јумко“, у површини од 36 м2, у периоду од 27.05.2018. године до 07.06.2018. године.

Закључак доставити: Одељењу за урбанизам, имовинско-правне послове и комунално стамбене делатности и Писарници града Врања.

**ПРЕДСЕДНИК**

**ГРАДСКОГ ВЕЋА**

**др Слободан Миленковић,с.р.**

**Тачност преписа оверава: СЕКРЕТАР**

**ГРАДСКОГ ВЕЋА,**

**Јелена Пејковић**

**Република Србија**

**ГРАД ВРАЊЕ**

**ГРАДСКО ВЕЋЕ**

**Број: 06-114/2018-04**

**Дана: 18.05.2018. године**

**В р а њ е**

**ул. Краља Милана број 1**

На основу члана 38. став 4. и члна 61. Пословника Градског већа града Врања („Сл. гласник града Врања, број: 20/2016), Градско веће града Врања на ванредној седници одржаној 18.05.2018. године, разматрало је предлог др Слободана Миленковића, градоначелника, за одобрење новчаних средстава ради уплате на наменски рачун за лечење деце и омладине оболеле од малигнитета и других болести и донело

**З А К Љ У Ч К Е**

1.Одобравају се новчана средства у износу од 400.000,00 динара, ради уплате на наменски рачун за лечење деце и омладине оболеле од малигнитета и других болести.

2. Задужује се Одељење за буџет и финансије да одобрена средства из тачке 1. овог закључка, пренесе са Раздела 4 – Градска управа, Глава 1, Програм 11-Социјална и дечија заштита, Програмска активност 0901-0006 – Подршка деци и породицама са децом, Позиција 62, Економска класификација 472-Накнаде за социјалну заштиту из буџета, Функција 040 –Породица и деце, извор 01, на наменски рачун за лечење деце и омладине оболеле од малигнитета и других болести.

Закључак доставити:др Слободану Миленковићу, градоначелнику, Одељењу за буџет и финансије и Писарници града Врања.

**ПРЕДСЕДНИК**

**ГРАДСКОГ ВЕЋА,**

**др Слободан Миленковић,с.р.**

**Тачност преписа оверава: СЕКРЕТАР**

**ГРАДСКОГ ВЕЋА,**

**Јелена Пејковић**

На основу члана 21 и члана 27 Закона о јавној својини (Службени гласник РС број 72/2011, 88/2013, 105/2014, 104/2016 – др. закон, 108/2016 и 113/2017) и члана 36а став 2 , Одлуке о давању у закуп пословног простора у јавној својини града Врања (Службени гласник града Врања број 13/14, 12/15 и13/17), члана 61 Пословника Градског већа ( Службени гласник града Врања број 20/16) Градско веће града Врања, на седници одржаној 18.05.2018. године, донело је:

**Р е ш е њ е**

**о измени Решења о уступању на коришћење простора**

**у јавној својини града Врања**

Решење Градског већа града Врања број: 06-247/11/2017-04 од 30.11.2017. године, мења се у изреци I и иста сада гласи:

„ДАЈЕ СЕ Јавној установи Регионални центар за таленте Врање на коришћење, без надокнаде на неодређено време, без права отуђења и права располагања пословни простор који се налази у згради Дома културе, у улици 29 . новембар бб, на трећем спрату и то: учионица укупне површине 34м2, канцеларија број 3 површине 18м2 и канцеларија број 4 укупне површине 21м2.“

**Образложење**

Поступајући по захтеву Јавне установе Регионални центар за таленте Врање Градско веће града Врања донело је Решење број 06-247/11/2017-04 од 30.11.2017. године којим је овој установи уступљен пословни простор на коришћење. Међутим, због организације и прерасподеле служби у оквиру Градске управе Града Врањ, јавила се потреба за реорганизацијом у погледу коришћења пословног простора, па с тим у вези донето је решење као у диспозитиву.

Због свега напред наведеног, а имајуући у виду одредбе Закона о јавној својини (Службени гласник РС број 72/2011, 88/2013, 105/2014, 104/2016 – др. закон, 108/2016 и 113/2017) Градско веће је одлучило као у диспозитиву решења.

**ПОУКА О ПРАВНОМ ЛЕКУ**: Ово решење је коначно и против њега се не може изјавити жалба, већ се може покренути управни спор у року од 30 дана од дана пријема решења.

**ГРАДСКО ВЕЋЕ ГРАДА ВРАЊА**

**Број. 06- 114/4/2018-04, дана: 18.05.2018. године**

**ПРЕДСЕДНИК**

**ГРАДСКОГ ВЕЋА,**

**др Слободан Миленковић,с.р.**

**Тачност преписа оверава: СЕКРЕТАР**

**ГРАДСКОГ ВЕЋА,**

**Јелена Пејковић**